
RANGOS SUTARTIS Nr.

JONAVOS MIESTO IR RAJONO HIDROTECHNIKOS STATINIŲ PRIEŽIŪROS IR REMONTO DARBAI

2025 m. ___________mėn.     d.
Jonava

Jonavos rajono savivaldybės administracija, juridinio asmens kodas 188769070, kurios registruota buveinė yra Žeimių g. 13, LT-55158 Jonava, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama (pareigos, vardas, pavardė), veikiančio (-os) pagal (dokumentas, kurio pagrindu veikia asmuo), (toliau – Užsakovas), ir
(Rangovo pavadinimas), juridinio asmens kodas (nurodoma kodas), kurio registruota buveinė yra (adresas), duomenys apie įmonę kaupiami ir saugomi Lietuvos Respublikos juridinių asmenų registre, atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Rangovas), (jei tai ūkio subjektų grupė – atitinkami duomenys apie kiekvieną partnerį) toliau kartu šioje sutartyje vadinami Šalimis, o kiekvienas atskirai – Šalimi, sudarė šią rangos sutartį, toliau vadinama Sutartimi, ir susitarė dėl toliau išvardytų sąlygų.

1. SUTARTIES OBJEKTAS
1.1. Šios sutarties objektas – Jonavos miesto ir rajono hidrotechnikos statinių priežiūros ir remonto darbai (toliau - Darbai). Pirkimo dokumentai yra neatsiejama šios Sutarties dalis.
1.2. Darbai bus užsakomi pagal poreikį. Užsakovas užsakymus Rangovui teiks elektroniniu paštu. Užsakyme nurodoma Darbų atlikimo vieta, užsakomų Darbų aprašymas/pavadinimas (pagal Sutarties priede Nr. 1 esančius darbų įkainius), užsakomas Darbų kiekis. 
1.3. Preliminarūs darbų kiekiai, numatyti Sutarties priede Nr. 1, Sutarties vykdymo metu gali kisti (gali būti užsakyta mažiau arba daugiau nurodytų preliminarių Darbų kiekių), tačiau negali būti viršyta pradinės sutarties vertė. Užsakovas neįsipareigoja užsakyti Darbų už visą Sutartyje nurodytą pradinės sutarties vertę.
1.4. Sutarties vykdymo laikotarpiu, visi su Sutarties vykdymu susiję dokumentai Užsakovui pateikiami elektroniniu formatu (tiesiogiai suformuoti elektroninėmis priemonėmis ar skaitmeninės originalo kopijos), pasirašomi el. parašu. Išimtiniais atvejais su Sutarties vykdymu susiję dokumentai gali būti pateikiami popieriniu formatu, jeigu toks formatas privalomas pagal teisės aktus arba Užsakovas nurodo tokį būtinumą – tokiu atveju turi būti naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“.

2. SUTARTIES KAINA IR APMOKĖJIMO SĄLYGOS
2.1. Pradinės sutarties vertė: 22000,00 (dvidešimt du tūkstančiai eurų 00 ct) be PVM, PVM sudaro 4620,00 (keturi tūkstančiai šeši šimtai dvidešimt eurų 00 ct) Eur. 
2.2. Sutarčiai taikoma fiksuoto įkainio kainodara.
2.3. Rangovui mokėtinos sumos apskaičiuojamos pagal faktinį atliktų Darbų kiekį, taikant techninėje specifikacijoje numatytus Darbų įkainius (Sutarties priedas Nr. 1). 
2.4. Darbų įkainiai, numatyti sutarties priede Nr. 1, gali būti perskaičiuojami dėl kainų lygio pokyčio, jeigu Valstybės duomenų agentūros viešai Oficialiosios statistikos portale (www.stat.gov.lt) kas mėnesį skelbiamo statybos sąnaudų elementų kainų indekso, labiausiai įtakojančio objekto rūšį (toliau – Indeksas), reikšmė pakinta daugiau kaip 0,05 per bet kurį Darbų vykdymo laikotarpį. Darbų įkainiai perskaičiuojami dėl Indekso pokyčio, įkainius padauginant iš Indekso pokyčio koeficiento, kuris apskaičiuojamas pagal toliau nurodytą formulę:
K = IPb / IPr
Kur:
K – Indekso pokyčio koeficientas;
IPr – Indekso reikšmė laikotarpio pradžioje;
IPb – Indekso reikšmė laikotarpio pabaigoje;
Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo pirkime termino pabaigos diena, pabaiga ne vėlesnė, negu paskutiniojo atliktų darbų akto pagal Sutartį sudarymo diena. 
2.4.1. Tokiais atvejais suinteresuota Šalis kreipiasi į kitą Šalį dėl darbų įkainių perskaičiavimo ir sudaromas rašytinis susitarimas. Šalys privalo susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotus fiksuotus įkainius bei kitą perskaičiavimui reikšmingą informaciją. Susitarimas padidinti/sumažinti įkainius įsigalioja surašius jį raštu ir abiem Šalims patvirtinus parašais. Perskaičiuotieji įkainiai taikomi tik tiems Darbams, už kuriuos bus apmokama po Šalių pasirašyto susitarimo įsigaliojimo dienos. 
2.5. Šalys susitaria, kad Sutartyje nurodytas PVM gali kisti (didėti ar mažėti) dėl Lietuvos Respublikos Pridėtinės vertės mokesčio įstatyme (toliau – Įstatymas) nustatyto pridėtinės vertės mokesčio (toliau - PVM) dydžio pasikeitimo. Pasikeitus PVM dydžiui, Sutartyje nurodytas PVM perskaičiuojamas per 10 kalendorinių dienų po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, įsigaliojimo dienos. PVM perskaičiuojamas atskiru Šalių rašytiniu susitarimu, kuris nuo jo pasirašymo dienos tampa neatskiriama Sutarties dalimi. PVM perskaičiavimas šiuo atveju nelaikomas Sutarties sąlygų keitimu ir taikomas tik tiems Darbams, už kuriuos bus apmokama po Šalių pasirašyto susitarimo įsigaliojimo dienos.
2.6. Mokėjimui gauti, Rangovas privalo ne dažniau kaip 1 kartą per mėnesį pateikti Užsakovui iki einamojo mėnesio 25 dienos atliktų darbų aktą ir pažymą apie atliktų darbų ir išlaidų apmokėjimą  bei, Užsakovui suderinus šiuos dokumentus, PVM sąskaitą faktūrą. Sutarties vykdymo metu PVM sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis. Viešųjų pirkimų įstatymo 22 str. 3 d. elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Užsakovas, gavęs šiame punkte minimus dokumentus, per 10 darbo dienų privalo patvirtinti, pasirašydamas atliktų darbų aktą ir pažymą apie atliktų darbų vertę ir išlaidų apmokėjimą, išskyrus atvejus, jeigu:
2.6.1. koks nors Rangovo atliktas Darbas neatitinka Sutarties, Darbas atliktas nekokybiškai arba pateikti ne visi reikalaujami dokumentai. Tokiu atveju Užsakovas gali reikalauti Rangovo pateikti pakoreguotus mokėjimo dokumentus atitinkamai sumažinant mokėjimo sumą tokio netinkamo Darbo ištaisymo išlaidų arba netinkamo daikto pakeitimo dydžiu; ir (arba);
2.6.2. Rangovas pagal Sutartį neatliko arba neatlieka kokio nors Darbo arba įsipareigojimo, apie kurį jam atitinkamai buvo pranešęs Užsakovas. Tokiu atveju Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant mokėjimo sumą to Darbo arba įsipareigojimo verte;
2.6.3. Jeigu Užsakovas per šiame punkte nustatytą terminą Rangovo pateiktų mokėjimo dokumentų nepatvirtina ir nepateikia nepatvirtinimo priežasčių, turi būti laikoma, kad Rangovo prašoma apmokėti suma yra teisinga.
2.7.  Už atliktus Rangovo darbus bus atsiskaitoma ne vėliau kaip per 30 kalendorinių dienų nuo sąskaitos faktūros gavimo dienos. Rangovas sąskaitą faktūrą Užsakovui gali pateikti tik tada, kai Užsakovas suderina apmokėjimą patvirtinančius dokumentus (atliktų darbų aktą ir pažymą apie atliktų darbų vertę ir išlaidų apmokėjimą). Dokumentai turi būti pateikti iki einamojo mėnesio 25 dienos. 
2.8. Visi atsiskaitymai su Rangovu vykdomi bankiniu pavedimu į jo nurodytą atsiskaitomąją sąskaitą. 
2.9. Užsakovas numato tiesioginio atsiskaitymo galimybę su Sutartyje nurodytais Subrangovais tokiomis sąlygomis:
2.9.1. Sudarius Sutartį, Rangovas ne vėliau negu Sutartis pradedama vykdyti, įsipareigoja Užsakovui raštu pateikti tuo metu žinomų Subrangovų pavadinimus, kontaktinius duomenis ir jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus visu Sutarties vykdymo metu, taip pat apie naujus Subrangovus, kuriuos jis ketina pasitelkti vėliau.
2.9.2. Užsakovas ne vėliau kaip per 3 darbo dienas nuo 2.9.1. punkte nurodytos informacijos gavimo dienos raštu informuoja Subrangovus apie tiesioginio atsiskaitymo galimybę.
2.9.3. Subrangovas, norėdamas pasinaudoti tokia galimybe, raštu pateikia prašymą Užsakovui. Kai Subrangovas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir šio Subrangovo, kurioje aprašoma tiesioginio atsiskaitymo su Subrangovu tvarka, atsižvelgiant į Sutartyje ir subrangos sutartyje nustatytus reikalavimus. Trišalėje sutartyje atsiskaitymo su Subrangovu tvarka bus nustatoma vadovaujantis šioje Sutartyje numatyta atsiskaitymo tvarka.
2.9.4. Rangovas turi teisę prieštarauti nepagrįstiems mokėjimams, pateikdamas raštišką tokio prieštaravimo Užsakovui ir Subrangovui pagrindimą.
2.9.5. Tiesioginio atsiskaitymo su Subrangovais galimybė nekeičia Rangovo atsakomybės dėl Sutarties įvykdymo.

1. SUTARTIES GALIOJIMAS IR DARBŲ ATLIKIMO TERMINAI
0. Sutartis įsigalioja Sutarties šalims pasirašius Sutartį ir galioja iki visų įsipareigojimų įvykdymo ar Sutarties nutraukimo 8 skyriuje nustatyta tvarka.
0. Darbai gali būti užsakomi 10 mėnesių nuo Sutarties įsigaliojimo dienos arba kol bus užsakyta Darbų už pradinės sutarties vertę, priklausomai nuo to, kas įvyksta anksčiau, bet ne ilgiau nei 10 mėnesių. 
0. Darbų pradžia laikoma Užsakovo užsakymo dėl konkrečių Darbų atlikimo pateikimo Rangovui diena. 
0. Užsakomų darbų atlikimo terminas:
3.4.1.	Darbai, kurių bendra vertė, nurodyta užsakyme, iki 2000,00  Eur be PVM (imtinai), turi būti atlikti ne ilgiau nei per 4 savaites nuo užsakymo pateikimo Rangovui dienos;
3.4.2.	Darbai, kurių bendra vertė, nurodyta užsakyme – daugiau nei 2000,00  Eur be PVM, turi būti atlikti ne ilgiau nei per 8 savaites nuo užsakymo pateikimo Rangovui dienos.
Vėluojant atlikti užsakytus darbus daugiau kaip pusę darbams atlikti Sutartyje nustatyto termino bus laikoma, kad tai yra esminis Sutarties pažeidimas.
3.5. Konkrečių užsakytų Darbų atlikimo terminas atskiru Šalių rašytiniu susitarimu, kuris nuo jo pasirašymo dienos tampa neatskiriama Sutarties dalimi, gali būti pratęstas tik dėl išskirtinai nepalankių gamtinių sąlygų (taikoma užsakytiems Darbams, kurių kokybė priklauso nuo gamtinių sąlygų ir ne daugiau kaip 14 darbo dienų). 

4. KOKYBĖS REIKALAVIMAI IR DARBŲ VYKDYMO KONTROLĖ
4.1. Jeigu Darbų patikrinimo metu Užsakovas nustato nukrypimus nuo Sutarties sąlygų, kurie gali pakenkti Darbų kokybei, Užsakovas informuoja Rangovą apie nustatytas klaidas, kurios Rangovo sąskaita turi būti nedelsiant ištaisomos.
4.2. Jeigu Rangovo atliktų Darbų kokybė prieštarauja šios Sutarties sąlygoms ir teisės aktams, Rangovas darbų kokybės negali pateisinti motyvuodamas tuo, kad tokie Darbai buvo atlikti pagal Užsakovo vykdomą priežiūrą.
4.3. Rangovas privalo vykdyti Darbus statybos objekte laikydamasis visų statybos, darbų saugos ir aplinkos saugos veiklą ir procesą reglamentuojančių teisės aktų reikalavimų.

5.  UŽSAKOVO ĮSIPAREIGOJIMAI
5.1. Užsakovas įsipareigoja:
5.1.1. Apmokėti Rangovui už atliktus Darbus pagal šios Sutarties 2 dalį;
5.1.2. Patvirtinti arba atsisakyti patvirtinti Rangovo pateiktus mokėjimo dokumentus (atliktų darbų aktą ir pažymą apie atliktų darbų vertę ir išlaidų apmokėjimą) per 10 darbo dienų nuo jo pateikimo;
5.1.3. Mokėti delspinigius, jeigu Rangovas negauna mokėjimo, Sutartyje nurodytu terminu. Delspinigių dėl vėluojančio mokėjimo dydis – 0,04 proc. nuo Užsakyme numatytų Darbų kainos už kiekvieną uždelstą dieną. Delspinigiai negali būti skaičiuojami, jei vėluojama apmokėti dėl Rangovo kaltės; 
5.1.4. Bendradarbiauti su Rangovu Darbų atlikimo metu;
5.1.5. Rangovui suteikti visą turimą informaciją, būtiną Darbams atlikti;
5.1.6. Saugoti Rangovo perduotą konfidencialią informaciją.

6. RANGOVO ĮSIPAREIGOJIMAI
6.1. Rangovas įsipareigoja:
6.1.1. Konkrečius Darbus pradėti gavus Užsakovo Užsakymą dėl konkrečių Darbų atlikimo;
6.1.2. Atlikti ir perduoti nustatyta tvarka Darbus Užsakovui Sutartyje numatytais terminais;
6.1.3. Atlikdamas Darbus, bendradarbiauti su Užsakovu;
6.1.4. Darbus atlikti kokybiškai, laikantis visų teisės aktų normų ir taisyklių, standartų, papildomų techninių Sutarties sąlygų bei reikalavimų;
6.1.5. Leisti Užsakovui ar jo atstovui vykdyti Darbų techninę priežiūrą;
6.1.6. Savarankiškai apsirūpinti Darbų atlikimui reikalingais materialiniais ištekliais, atsakyti už blogą Darbų ir medžiagų kokybę;
6.1.7. Garantuoti objekte Darbų saugą, priešgaisrinę apsaugą, aplinkos ekologinę apsaugą, saugų eismą ir kt.;
6.1.8. Mokėti delspinigius, jeigu vėluoja vykdyti savo įsipareigojimus pagal Sutartį. Užsakovas skaičiuoja 0,04 proc. delspinigius dėl vėlavimo nuo Užsakyme numatytų Darbų kainos už kiekvieną uždelstą dieną. Priskaičiuoti delspinigiai išskaičiuojami iš Rangovui mokėtinų sumų;
6.1.9. Saugoti užsakovo perduotą konfidencialią informaciją;
6.1.10. Ištaisyti defektus per Užsakovo nurodytą protingą terminą. Neištaisius defektų nustatytu terminu bus laikoma, kad tai yra esminis Sutarties pažeidimas;
6.1.10.1.  Atliekant Darbus tvarkingai laikyti ar sandėliuoti statybos produktus, įrenginius ir priemones, o nereikalingus ar perteklinius jų kiekius nedelsdamas pašalinti iš Darbų atlikimo vietos;
6.1.10.2.  Iš Darbų atlikimo vietos pašalinti statybines ir kitokias atliekas, teršalus ir kitokias aplinkai pavojingas medžiagas, kurios gali susidaryti atliekant Darbus, bei tinkamai pildyti tokių atliekų ir medžiagų apskaitos ir sutvarkymo dokumentaciją.
7. DARBŲ KOKYBĖS GARANTIJA IR GARANTINIAI TERMINAI
0. Užsakovas, nustatęs Darbų trūkumus ar kitokius nukrypimus po atliktų Darbų akto pasirašymo, jei tie trūkumai ar nukrypimai negalėjo būti nustatyti perimant Darbus (paslėpti trūkumai), taip pat jei jie buvo Rangovo tyčia paslėpti, privalo apie juos raštu pranešti Rangovui.
0. Rangovas savo lėšomis ištaiso defektus, atsiradusius garantinio laikotarpio metu. Garantinis laikotarpis nustatomas vadovaujantis LR CK 6.698 str.

8. SUTARTIES NUTRAUKIMAS
8.1. Jeigu Rangovas vėluoja atlikti užsakytus darbus daugiau kaip pusę darbams atlikti Sutartyje nustatyto termino ar neištaiso defektų per Užsakovo nurodytą terminą (daro esminius sutarties pažeidimus), arba nevykdo kitų įsipareigojimų pagal Sutartį, ar vykdo juos netinkamai, Užsakovas prieš 14 kalendorinių dienų raštu pranešęs apie tai Rangovui turi teisę vienašališkai nutraukti Sutartį ir reikalauti sumokėti baudą, lygią 5 proc. Pradinės Sutarties vertės, kuri Šalių laikoma minimaliais patirtais tiesioginiais nuostoliais, bei reikalauti atlyginti visus kitus nuostolius, tiek kiek jų nepadengia bauda ir delspinigiai.
8.2. Jeigu Rangovas vienašališkai nutraukia Sutartį be Užsakovo kaltės, Rangovas sumoka Užsakovui baudą, lygią 5 proc. pradinės sutarties vertės, kuri Šalių laikoma minimaliais patirtais tiesioginiais nuostoliais, bei atlygina visus kitus nuostolius, kiek jų nepadengia numatyta bauda ir delspinigiai. 
8.3. Užsakovas prieš 14 kalendorinių dienų raštu pranešęs apie tai Rangovui turi teisę vienašališkai nutraukti sutartį, jeigu Rangovas bankrutuoja arba nepajėgia vykdyti sutartinių įsipareigojimų ir, Užsakovui pareikalavus, nepateikia patikimų įrodymų dėl įmanomo šių įsipareigojimų vykdymo ateityje.
8.4. Jeigu Užsakovas vienašališkai nutraukia sutartį be Rangovo kaltės, Užsakovas sumoka Rangovui baudą, lygią 5 proc. pradinės sutarties vertės, kuri Šalių laikoma minimaliais patirtais tiesioginiais nuostoliais, bei atlygina visus kitus nuostolius, kiek jų nepadengia numatyta bauda ir delspinigiai, išskyrus atvejus, nurodytus 8.9.1 – 8.9.4 punktuose. Rangovas turi teisę gauti atlyginimą už atliktų Darbų dalį Sutartyje nustatytomis kainomis. 
8.5. Rangovas turi teisę vienašališkai nutraukti Sutartį, jeigu Užsakovas nevykdo visų savo įsipareigojimų pagal šią Sutartį. Rangovas turi teisę reikalauti iš Užsakovo sumokėti 5 proc. pradinės sutarties vertės baudą, kuri šalių laikoma minimaliais patirtais tiesioginiais nuostoliais, bei reikalauti visų kitų nuostolių atlyginimo tiek, kiek jų nepadengia numatyta bauda ir delspinigiai. Rangovas turi teisę gauti atlyginimą už atliktų Darbų dalį Sutartyje nustatytomis kainomis. Rangovas turi pateikti raštišką pranešimą apie Sutarties nutraukimą prieš 14 kalendorinių dienų.
8.6. Sutartis gali būti nutraukta raštišku abiejų šalių susitarimu ir kitais LR CK nustatytais pagrindais.
8.7. Abi šalys turi teisę vienašališkai nutraukti Sutartį, jeigu dėl nenugalimos jėgos (force majeure) negali vykdyti savo įsipareigojimų, pranešusios apie tai kitai Šaliai prieš 14 kalendorinių dienų. 
8.8. Nutraukus Sutartį dėl Rangovo kaltės, Užsakovas turi nustatyti likusias Rangovui mokėtinas sumas už tinkamai atliktus, bet neapmokėtus Darbus, tačiau Užsakovas Rangovo sąskaita gali padengti bet kuriuos nuostolius ir papildomas išlaidas, susijusias su defektų ištaisymu, delspinigius dėl vėlavimo (jeigu yra), baudas ir kitas Užsakovo išlaidas, atsiradusias dėl šios Sutarties pažeidimo. Užsakovas, padaręs tokius atskaitymus už papildomas išlaidas, praradimus ir nuostolius, visą likusią mokėtiną sumą privalo išmokėti Rangovui.
8.9. Užsakovas turi teisę vienašališkai nutraukti Sutartį, pranešęs prieš 14 darbo dienų, jeigu:
8.9.1.  Sutartis buvo pakeista pažeidžiant Lietuvos Respublikos Viešųjų pirkimų įstatymo 89 str.;
8.9.2.  paaiškėjo, kad Rangovas, su kuriuo sudaryta Sutartis, turėjo būti pašalintas iš pirkimo procedūros pagal Lietuvos Respublikos Viešųjų pirkimų įstatymo 46 str. 1 d.; 
8.9.3.  paaiškėjo, kad su Rangovu neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.
8.9.4. paaiškėjo LR Viešųjų pirkimų įstatymo 37 straipsnio 9 dalyje, 45 straipsnio 21 dalyje ir (ar) 47 straipsnio 9 dalyje nurodytos aplinkybės.

9. NENUGALIMOS JĖGOS APLINKYBĖS
9.1. Šalys neatsakys už dalinį ar visišką prisiimtų įsipareigojimų nevykdymą, jeigu įrodys, kad įsipareigojimų neįvykdė dėl nenugalimos jėgos aplinkybių.
9.2. Sutarties Šalis, kuri dėl nenugalimos jėgos aplinkybių negali įvykdyti savo įsipareigojimų, privalo nedelsiant, bet ne vėliau kaip per 3 (tris) kalendorines dienas nuo aplinkybių atsiradimo ar paaiškėjimo, raštu informuoti apie tai kitą Šalį. Jeigu nenugalimos jėgos aplinkybės užsitęsia ilgiau kaip 1 mėnesį, Šalys gali vienašališkai nutraukti sutartį, pranešusios apie tai kitai Šaliai prieš 14 (keturiolika) kalendorinių dienų.
9.3. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose 1996 m. liepos 15 d., Lietuvos Respublikos Vyriausybės nutarimu Nr. 840. 

10. SUBRANGOVAI IR JŲ KEITIMO TVARKA
10.1. Rangovas Sutarčiai vykdyti pasitelkia šį (-iuos) žinomą (-us) Subrangovą (us), nurodytą (-us) pasiūlyme –[įrašyti visus pasiūlyme nurodytus ūkio subjektus, kurių pajėgumais remiamasi, ir subtiekėjus, kurių pajėgumais tiekėjas nesiremia, nurodyti jų pavadinimą, kodą, adresą, įsipareigojimų dalį (nurodant konkrečius pagal pirkimo sutartį prisiimamus įsipareigojimus), ir procentinę dalį nuo pasiūlymo kainos; o jei jo(-jų) nėra įrašyti – nepasitelkiama/nežinoma](toliau – Subrangovas). Sutarties vykdymo metu, kai Subrangovai netinkamai vykdo įsipareigojimus Rangovui, taip pat tuo atveju, kai Subrangovai nepajėgūs vykdyti įsipareigojimų Rangovui dėl iškeltos bankroto bylos, pradėtos likvidavimo procedūros ir pan. padėties, Rangovas gali pakeisti Subrangovus tokia tvarka: 
10.1.1. apie tai jis turi raštu informuoti Užsakovą prieš 5 kalendorines dienas, nurodydamas Subrangovo pakeitimo priežastis, kartu pateikdamas naujų Subrangovų Europos bendruosius viešųjų pirkimų dokumentus ir kvalifikaciją įrodančius dokumentus, bei dokumentus dėl kokybės vadybos sistemos ir (arba) aplinkos apsaugos vadybos sistemos standartų (jeigu taikoma), kokie buvo numatyti Subrangovams konkurso sąlygose ir taikoma darbams, kuriuos jie atliks. (Pažymų, patvirtinančių Viešųjų pirkimų įstatyme 46 straipsnyje nurodytų tiekėjo pašalinimo pagrindų nebuvimą, Užsakovas reikalaus tik turėdamas pagrįstų abejonių dėl tiekėjo patikimumo);
10.1.2. gavęs tokį pranešimą, Užsakovas per 5 kalendorines dienas patikrina Subrangovo pateiktą Europos bendrąjį viešųjų pirkimų dokumentą ir kvalifikaciją įrodančius dokumentus, bei dokumentus dėl kokybės vadybos sistemos ir (arba) aplinkos apsaugos vadybos sistemos standartų (jeigu taikoma) pagal konkurso sąlygų reikalavimus, raštu apie tai praneša Rangovui ir kartu su Rangovu įformina susitarimą dėl Subrangovo pakeitimo.
10.2. Sudarius sutartį, tačiau ne vėliau negu sutartis pradedama vykdyti, Rangovas įsipareigoja Užsakovui pranešti kartu su pasiūlymu nenurodytų Subrangovų pavadinimus, kontaktinius duomenis ir jų atstovus, kuriuos jis ketina pasitelkti vykdant sutartį. Užsakovas taip pat reikalauja, kad Rangovas informuotų apie minėtos informacijos pasikeitimus visu rangos sutarties vykdymo metu, taip pat apie naujus Subrangovus, kuriuos jis ketina pasitelkti vėliau ir kurie nebuvo žinomi pasiūlymo pateikimo metu. Kartu su informacija apie naujus Subrangovus pateikiami ir Subrangovų Europos bendrieji viešųjų pirkimų dokumentai ir kvalifikaciją įrodantys dokumentai, bei dokumentai dėl kokybės vadybos sistemos ir (arba) aplinkos apsaugos vadybos sistemos standartų (jeigu taikoma) (atitinkamai pagal Subrangovams numatomus pavesti darbus vykdant Sutartį).
10.3. Rangovas neturi teisės pasitelkti Subrangovų, jeigu apie ketinimą juos pasitelkti nebuvo nurodęs savo pasiūlyme ir Subrangovas nėra nurodytas Sutarties 10.1. punkte ar neinformavęs Užsakovo pagal Sutarties 10.2. punktą. Jeigu Rangovas, nesilaikė šiame punkte nurodyto reikalavimo, Užsakovas turi teisę reikalauti Rangovo sumokėti baudą, lygią 5 proc. pradinės sutarties vertės, kuri Šalių laikoma minimaliais patirtais tiesioginiais nuostoliais, bei atlyginti visus kitus nuostolius, tiek kiek jų nepadengia bauda ir delspinigiai.

11. KONFIDENCIALUMAS
11.1.  Konfidencialia informacija pagal šią Sutartį laikoma:
11.1.1. bet kokiu būdu išreikšta informacija (raštu ar elektronine forma), kuri gaunama vykdant šia Sutartimi prisiimtus įsipareigojimus ir kuri yra susijusi su Šalių atliekamomis funkcijomis;
11.1.2. asmens duomenys, elektroniniai dokumentai (duomenų bazės, duomenų failai ir kt.), Sistemų dokumentai, archyvuota informacija ar kiti dokumentai, paruošti Sutarties šalies ar jos darbuotojų, kuriuose yra Sutarties 11.1.1. punkte paminėtos informacijos, ar kurie yra parengti remiantis aukščiau minėta informacija;
11.2. Rangovas įsipareigoja:
11.2.1. naudotis konfidencialia informacija tik sutartinių įsipareigojimų vykdymo tikslais;
11.2.2. neskleisti, negarsinti ir neperduoti tretiesiems asmenims bei nenaudoti trečiųjų fizinių ar juridinių asmenų interesams konfidencialios informacijos, kuri bet kokia forma sutartinių įsipareigojimų tikslais buvo gauta iš Užsakovo, Sutarties galiojimo laikotarpiu ir po Sutarties įvykdymo ar jos nutraukimo be išankstinio rašytinio Užsakovo sutikimo, jeigu Lietuvos Respublikos įstatymai bei kiti teisės aktai nenustato kitaip, ir informuoti Užsakovą apie reikalavimą įstatymų nustatyta tvarka atskleisti konfidencialią informaciją;
11.2.3. užtikrinti konfidencialios informacijos apsaugą, t. y. užkirsti galimybę tretiesiems asmenims sužinoti tokią informaciją;
11.2.4. visais atvejais pranešti Užsakovui apie nesankcionuotą konfidencialios informacijos atskleidimą, informacijos saugumo įvykius ir silpnąsias vietas, taip pat nedelsiant informuoti kitą Sutarties šalį apie aukščiau nurodytų nesklandumų pašalinimą.
11.3. Pasibaigus Sutarties galiojimui / nutraukus Sutartį, Rangovas nedelsiant privalo:
11.3.1. grąžinti konfidencialią informaciją Užsakovui arba sunaikinti pateiktą konfidencialią informaciją;
11.3.2. įpareigoti asmenis, kuriems konfidenciali informacija buvo atskleista, sunaikinti ar galutinai ištrinti visas elektronines bylas, pastabas ir kitus dokumentus, kuriuose yra konfidencialios informacijos ar kurie yra parengti remiantis konfidencialia informacija;
11.3.3. patvirtinti Užsakovui šioje dalyje nustatytų įsipareigojimų įvykdymą raštu.
11.4. Rangovas turi teisę atskleisti konfidencialią informaciją ar jos dalis tik tiems savo darbuotojams, kurie yra susipažinę su konfidencialios informacijos reikalavimais, nustatytais šioje Sutartyje ir teisės aktuose, kurie susiję su duomenų apsauga. Konfidencialios informacijos atskleidimas šioje dalyje nurodytiems asmenims vykdomas pateikiant jiems informaciją pasirašytinai.

12. ASMENS DUOMENŲ TVARKYMAS
12.1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
12.2. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.
12.3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.  
12.4.  Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.
12.5.  Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.
12.6.  Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
12.7.  Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėju darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
12.8.  Šalys susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.


13. KITOS SUTARTIES SĄLYGOS
13.1. Ginčai sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos civilinio proceso kodekso nustatyta tvarka teisme.
13.2. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba.
13.3. Šalys įsipareigoja per 3 darbo dienas informuoti viena kitą pasikeitus Šalių juridiniams adresams, bankų rekvizitams.
13.4. Sutarties sąlygos gali būti keičiamos vadovaujantis LR Viešųjų pirkimų įstatymo 89 straipsnio nuostatomis.
13.5. Vadovaujantis Viešųjų pirkimų įstatymo 87 str. 2 d. 12 p., asmeniu, atsakingu už Sutarties vykdymą skiriama(s) (pareigos, vardas, pavardė, telefono Nr. ir el. paštas).
13.6.  Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
13.7. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
13.8. Jeigu Rangovo kvalifikacija dėl teisės verstis atitinkama veikla nebuvo tikrinama ar tikrinama ne visa apimtimi, Rangovas įsipareigoja, kad sutartį vykdys tik tokią teisę turintys asmenys.

14. SUTARTIES PRIEDAI
14.1. Techninė specifikacija (priedas Nr.1);
14.2. Atliktų darbų ir išlaidų apmokėjimo pažymos forma (priedas Nr. 2)
14.3. Atliktų darbų akto forma (priedas Nr. 3).

ŠALIŲ REKVIZITAI
	
	UŽSAKOVAS
Jonavos rajono savivaldybės administracija
Žeimių g. 13, LT-55158 Jonava	
Įstaigos kodas 188769070	
Luminor Bank AS Lietuvos skyrius 	
Banko kodas 40100		
A/S Nr.:  LT764010043900040087	
Tel.: (+370 349)  50 154
El. paštas: administracija@jonava.lt 


Pasirašančiojo vardas, pavardė, pareigos Parašas  ...................................................
A.V.
		RANGOVAS
Pavadinimas
	                RANGOVAS


	Adresas:
Įmonės kodas:
PVM mokėtojo kodas:
Bankas:
Banko kodas:
A/S Nr.:  
Tel.:
El. paštas:


Pasirašančiojo vardas, pavardė, pareigos 
Parašas .....................................................
A.V.

Sutarties priedas Nr. 2
										
Užsakovas:	……………………………………………………...
Rangovas:		……………………………………………………… 
Rangos sutarties Nr..............................................................................

Atliktų darbų ir išlaidų apmokėjimo
P A Ž Y M A Nr.

20   m.  ……………………………  mėn. 
 					(eurais, ct)
	Eil. Nr.
	Darbo pavadinimas
	Darbo kaina
	Atlikta darbų

	
	
	
	Nuo statybos pradžios 
	Nuo metų pradžios
	Per ataskaitinį laikotarpį

	
	
	
	
	Darbų vertė
	PVM
	Iš viso
	Darbų vertė
	PVM
	Iš viso

	1
	
	
	
	
	
	
	
	
	

	2
	
	
	
	
	
	
	
	
	

	3
	
	
	
	
	
	
	
	
	

	4
	
	
	
	
	
	
	
	
	



Užsakovas:	………………………………..							Rangovas:…………………………………….

A. V.														A. V.

20   m. ………………….. mėn. ……. d.								20   m. ………………….. mėn. ……. d.

Sutarties priedas Nr. 3

ATLIKTŲ DARBŲ AKTAS Nr.____
Data___________
Užsakovas:
Rangovas:
Objektas: 
Sudaryta už ______m.__________mėn.

	Eil. 
Nr.
	Darbų pavadinimas
	Mato vnt.
	Kiekis per ataskaitinį laikotarpį
	Įkainis Eur be PVM
	Suma Eur be PVM

	 
	 
	
	
	 
	 

	 
	
	
	
	 
	 

	
	[pavadinimas pagal įkainių sąrašą]
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	 Suma Eur be PVM:
	 

	 
	 
	
	PVM [21%]: :
	

	 
	 
	
	Bendra suma Eur su PVM:
	



Užsakovas  				                   Rangovas

20__m. ____________ mėn. ____d. 	                                         20__m.____________mėn. ___d. 







